Radko Gudas

Radko Gudas (s. 5. kesäkuuta 1990 Praha, Tšekkoslovakia) on tšekkiläinen jääkiekkopuolustaja, joka edustaa NHL:ssä pelaavaa Anaheim Ducksia. Hän toimii joukkueen kapteenina. Gudas on Tampa Bay Lightningin kolmannen kierroksen varaus kesältä 2010, jolloin joukkue varasi hänet 66. pelaajana.

Oikealta laukovan Gudasin vahvuuksiin kuuluvat fyysisyys ja taklaaminen. Hän osaa tarvittaessa myös tapella. Gudasin puolustajana pelannut isä Leo pelasi Tšekkoslovakian pronssia voittaneessa joukkueessa Albertvillen olympiakisoissa 1992.EliteProspects

Ura
Seuraura
Gudasin kasvattajaseura on HC Berounští Medvědi. Hän pelasi junioriuransa kuitenkin loppuun HC Kladnossa. Pelatessaan Kladnon U20-joukkueessa kaudella 2006–2007 Gudas pelasi myös ensimmäiset miesten pelinsä, kun hän pelasi yhdeksän 1. Národní Hokejová Ligan ottelua kasvattajaseurassaan HC Berounští Medvědissä. Gudas pelasi joukkueessa koko seuraavan kauden 2007–2008 runkosarjan ja teki 35 ottelussa tehot 0+4=4. Jäähyminuutteja kertyi 61. Hän pelasi myös keväällä 2008 yhden Extraliigan playoff-ottelun HC Kladnon riveissä.

Kauden 2008–2009 Gudas pelasi vielä enimmäkseen HC Berounští Medvědissä, mutta hän sai peliaikaa myös seitsemästä Extraliigan ottelusta Kladnon joukkueessa. Gudas teki niissä yhden syöttöpisteen. Kesäkuussa 2009 hän siirtyi pariksi viikoksi try-outille jyväskyläläiseen Mestis-joukkue D Teamiin, mutta jäi ilman sopimusta. Isä Leo Gudas on pelannut myös Jyväskylässä kaksi kautta (1990–1992) JYPin riveissä. Kesäkuun 2010 lopulla WHL-joukkue Everett Silvertips varasi Radko Gudasin 20. vuorolla CHL:n varaustilaisuudessa. Hän siirtyi kaudeksi 2009–2010 pelaamaan joukkueeseen. Gudas oli tehoilla 7+30=37 Silvertipsin tehokkain puolustaja ja hänet valittiin kauden päätteeksi WHL:n läntisen konferenssin toiseen tähdistökentälliseen. Gudas keräsi WHL:n runkosarjassa 151 jäähyminuuttia, joilla hän voitti Silvertipsin sisäisen jäähypörssin.HockeyDB 

Kesällä 2010 Tampa Bay Lightning varasi Gudasin kolmennella kierroksella numerolla 66. Samana kesänä hänet varasi myös KHL-joukkue Spartak Moskova numerolla 40. Gudas teki syyskuussa 2010 kolmivuotisen tulokassopimuksen Lightningin kanssa. Hän siirtyi pelaamaan AHL-joukkue Norfolk Admiralsiin. Hän pelasi ensimmäisen kautensa 2010–2011 kokonaan Admiralsissa, jossa tulokaskausi toi yhteensä 17 tehopistettä. Kaudella 2011–2012 Gudas voitti 195 minuutillaan joukkueen sisäisen jäähypörssin. Hän voitti kauden päätteeksi Calder Cupin. Kaudeksi 2012–2013 Lightningin farmijoukkueeksi tuli Syracuse Crunch, jossa Gudas teki 57 runkosarjaottelussa neljä maalia ja yhteensä 20 tehopistettä. Tuolla kaudella hän teki myös NHL-debyyttinsä Lightningissa ja pelasi 22 ottelua tehden kaksi maalia ja yhteensä viisi tehopistettä.

Keväällä 2015 Gudas siirtyi Philadelphia Flyersiin vaihdossa Braydon Coburniin. Hän pelasi Flyersissa neljä kautta, kunnes kesällä 2019 hänet vaihdettiin Washington Capitalsin puolustaja Matt Niskaseen.

Lokakuussa 2020 Gudas teki vapaana pelaajana kolmevuotisen sopimuksen Florida Panthersin kanssa. Sopimuksessa joukkueen palkkakattoon vaikuttava summa oli 2,5 miljoonaa dollaria. https://www.tsn.ca/florida-panthers-signing-defenceman-radko-gudas-to-three-year-deal-1.1536692

Heinäkuussa 2023 Gudas teki vapaana pelaajana Anaheim Ducksin kanssa kolmivuotisen ja yhteensä 12 miljoonan dollarin arvoisen sopimuksen. https://www.sportsnet.ca/nhl/article/radko-gudas-agrees-to-three-year-12-million-deal-with-anaheim-ducks/ Syyskuussa 2024 Ducks nimesi Gudaksen joukkueen kapteeniksi.

Maajoukkueura
Gudas pelasi alle 20-vuotiaiden MM-kilpailuissa vuosina 2009 ja 2010, joista jälkimmäisissä hän toimi Tšekin varakapteenina. Gudas edusti Tšekkiä myös alle 18-vuotiaiden I-divisioonan MM-kilpailuissa vuonna 2008 ja oli nostamassa joukkuetta takaisin pääsarjaan yhden vuoden tauon jälkeen.

Tilastot
 2006–2007  HC Berounští Medvědi  Tšekki I  9  0  1  1  6  –  –  –  –  – 2007–2008  HC Berounští Medvědi  Tšekki I  35  0  4  4  61  –  –  –  –  –   HC Kladno  ČEL  –  –  –  –  –  1  0  0  0  0 2008–2009  HC Berounští Medvědi  Tšekki I  21  0  3  3  74  –  –  –  –  –        JMM  6  2  1  3  8   HC Kladno  ČEL  7  0  1  1  8  –  –  –  –  – 2009–2010  Everett Silvertips  WHL  65  7  30  37  151  3  0  2  2  4        JMM  6  0  2  2  14 2010–2011  Norfolk Admirals  AHL  76  4  13  17  165  6  0  0  0  7 2011–2012  Norfolk Admirals  AHL  73  7  13  20  195  16  0  3  3  14  2012–2013  Syracuse Crunch  AHL  57  4  16  20  207  3  1  0  1  4   Tampa Bay Lightning  NHL  22  2  3  5  38  –  –  –  –  – 2013–2014  Tampa Bay Lightning  NHL  73  3  19  22  152  3  0  1  1  9        OK  3  0  0  0  4 2014–2015  Tampa Bay Lightning  NHL  31  2  3  5  34  –  –  –  –  –   Philadelphia Flyers  NHL  0  0  0  0  0  –  –  –  –  – 2015–2016  Philadelphia Flyers  NHL  76  5  9  14  116  6  0  0  0  18 2016–2017  Philadelphia Flyers  NHL  67  6  17  23  93  –  –  –  –  –        MM  8  2  1  3  6 2017–2018  Philadelphia Flyers  NHL  70  2  14  16  83  6  0  0  0  9        MM  8  0  2  2  4 2018–2019  Philadelphia Flyers  NHL  77  4  16  20  63  –  –  –  –  –        MM  10  1  3  4  8 2019–2020  Washington Capitals  NHL  63  2  13  15  40  5  0  2  2  2 2020–2021  Florida Panthers  NHL  54  2  9  11  40  6  1  1  2  4 2021–2022  Florida Panthers  NHL  77  3  13  16  105  10  0  2  2  6 2022–2023  Florida Panthers  NHL  72  2  15  17  79  21  0  3  3  34 2023–2024  Anaheim Ducks  NHL  66  6  12  18  128  –  –  –  –  –        MM  10  0  1  1  16 2024–2025  Anaheim Ducks  NHL  81  1  15  16  86  –  –  –  –  – 13 kautta  yhteensä  NHL  829  40  158  198  1057  57  1  9  10  82 3 kautta  yhteensä  AHL  206  15  42  57  567  25  1  3  4  25 2 kautta  yhteensä  ČEL  7  0  1  1  8  1  0  0  0  0

Lähteet

Viitteet

Luokka:Tšekkiläiset jääkiekkoilijat
Luokka:Tampa Bay Lightningin varaamat pelaajat
Luokka:Vuonna 1990 syntyneet
Luokka:Elävät henkilöt